

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Jēkabpilī

21.02.2023.

Nr.85.,

Prot.Nr.19.

**Par dalību un atbalsta sniegšanu apvienotajai Zemgales un Vidzemes reģiona skolēnu zinātniskās pētniecības konferencei**

Saskaņā ar Zemgales plānošanas reģiona Attīstības programmas 2021-2027. gadam Rīcības daļas *1. prioritātes* „Kvalitatīva, pieejama, daudzpusīga izglītība mūža garumā” RV 1.2. Izglītības procesa individualizācija un starpnozaru sadarbība izglītības izcilībai, izglītojamo inovācijas, tehnoloģiju prasmju un radošumu attīstībai” rīcību 1.2.4. Sekmēt izglītojamo inovācijas, tehnoloģiju prasmju un radošumu attīstoša izglītības piedāvājuma izveidi un pieejamību. Veidot izglītības iestādes par inovāciju tīklojuma centriem Zemgalē, Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona piedalīšanos Latvijas skolēnu zinātniskās pētniecības konferences 2. posmā - apvienotajā Zemgales un Vidzemes reģiona skolēnu zinātniskās pētniecības konferencē, kas norisināsies attālināti 2023. gada 10. martā Latvijas Biozinātņu un Tehnoloģijas universitātē, Jelgavā.
2. Atbalstīt Zemgales plānošanas reģiona dalību konkursa uzvarētāju apbalvošanā.
3. Uzdot Zemgales plānošanas reģiona administrācijai nodrošināt atzinības balvas **50,00 EUR apmērā** konkursa 1. vietas ieguvējiem un viņu darba vadītājiem (ja attiecināms).
4. Piešķirt kopējo finansējumu **1500,00 EUR** apmērā dalībnieku balvu nodrošināšanai no pašvaldību dotācijām Zemgales plānošanas reģionam.
5. Atļaut Zemgales plānošanas reģiona administrācijai organizēt Zemgales reģionālās skolēnu zinātniski pētniecisko darbu konferencē arī citu plānošanas reģionu pašvaldību izglītības iestāžu konkursa dalībnieku un uzvarētāju apbalvošanu, ja šīs izglītības iestādes piedalās pasākumā ar savu līdzfinansējumu balvu pasniegšanai.
6. Kontroli par lēmuma izpildi uzdot ZPR izpilddirektoram V. Veipam.

*Pielikumā: Informācija par nepieciešamajiem izdevumiem.*

Padomes priekšsēdētājs A.OKMANIS

Pielikums

ZPRAP

21.02.2023. lēmumam Nr.85. prot. Nr.19.

**Nepieciešamie izdevumi lēmuma izpildei**

**Izmaksas balvām:**

1. Zemgales reģionālā skolēnu zinātniski pētniecisko darbu konkursa 1.vietas uzvarētāju naudas balvas 50.00 € apjomā:

30 apakšvirzieni x 50,00 € (paredzamā balva katrā no 6 zinātņu nozarēm, ņemot vērā, ka uzvarētāji var būt vairāk, jo 1.vietu var iegūt darbs, ko izstrādājuši 2 vai 3 skolēni, ) – **1500,00 EUR**

1. Ja konkursa 1. vietas uzvarētājiem kopējais piešķirtais naudas balvu fondu ir mazāks nekā 1500,00 EUR, naudas balvas 50,00 EUR apjomā tiek piešķirtas arī konkursa 1.vietas uzvarētāju darbu vadītājiem

**Pavisam kopā - 1500,00 EUR**

Izpilddirektors V. VEIPS