Pielikums

ZPRAP 21.02.2023. lēmumam Nr.87., Prot. Nr.19.

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienības, padotības iestādes, plānošanas reģiona un kapitālsabiedrības**, kas iesniedz projekta ideju izskatīšanai IPIK, **nosaukums** | Zemgales plānošanas reģions |
| 2. | **Projekta** **nosaukums latviešu un angļu valodā**, ja projekta valoda būs angļu valoda | “Vietējo kopienu daudzfunkcionālo centru attīstība”  “Development of local community multifunctional centers” |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Uzsākta projekta pieteikuma izstrāde |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | Interreg VI-A Latvijas- Lietuvas pārrobežu sadarbības programma 2021-2027  Interreg VI-A Latvia – Lithuania crossborder cooperation program 2021-2027  Pirmais uzsaukums no 2022.gada 28.novembra līdz 2023. gada 29. martam.  <https://latlit.eu/calls-for-proposals/aicinam-pieteikties-latvijas-lietuvas-programmas-pirmaja-projektu-konkursa/> |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | **Projekta vispārējais mērķis** ir veicināt sociālekonomisko iekļaušanu bērniem un jauniešiem no nelabvēlīgā situācijā esošām ģimenēm, attīstot integrētus pakalpojumus daudzfunkcionālajos centros, stiprinot speciālistu kapacitāti un zinātību, kā arī ieviešot modernizētus un jaunus risinājumus Zemgales un Ziemeļlietuvas pierobežas reģionā.  **Mērķa grupa**: Bērni un jaunieši no dažādām sociālās atstumtības riska grupām (riska ģimenes, atkarību riski, trūcīgi, bezdarbnieki, invaliditāte, uzvedības problēmas utt) kā arī speciālisti, kuri strādā ar šo mērķa grupu.  **Plānotās darbības:**  1. Attīstīt integrētus pakalpojumus daudzfunkcionālajos centros (centru aprīkošana, mācību programmu izstrāde un izmēģināšana, pasākumi bērniem un jauniešiem).  2. Stiprināt speciālistu spējas un zināšanas (pieredzes apmaiņa, labās prakses pārņemšana, apmācības, jaunu risinājumu izveide).  3. Īstenot modernizētus un jaunus risinājumus pierobežas reģionos (mentoringa kā instrumenta izmēģināšana, preventīvā darba un atbalsta grupu izveide un izmēģināšana, atbalsta programmas atkarības riskam pakļautajiem nepilngadīgajiem, u.c. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | 1. Attīstīta pakalpojumu infrastruktūra 2 Zemgales reģiona pašvaldībās. 2. Attīstīti integrēti pakalpojumi un īstenoti integrējoši pasākumi bērniem un jauniešiem. 3. Nodrošināta zināšanu pārnese un pieredzes apmaiņa starp Zemgales un Lietuvas speciālistiem. 4. Īstenoti modernizēti un jauni risinājumi pierobežas reģionos. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām un tml.), t.sk., **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu** | 1. Nacionālais attīstības plāns 2021.-2027.gadam. Prioritāte “Stipras ģimenes, veseli un aktīvi cilvēki”, Rīcības virziens “Psiholoģiskā un emocionālā labklājība” un Rīcības virziens “Sociālā iekļaušana”. 2. Sociālās aizsardzības un darba tirgus politikas pamatnostādnes 2021.–2027. gadam. *Rīcības virziens:* Moderna un pieejama sociālo pakalpojumu sistēma, kas cita starpā uzlabo iedzīvotāju iespējas dzīvot neatkarīgi un dzīvot sabiedrībā, iekļauties izglītībā un darba tirgū 3. Projekts atbilst Zemgales plānošanas reģiona Attīstības programmas 2021-2027. gadam 2.prioritātei Sociālā iekļaušana un veselības veicināšana. RV 2.1. Nodrošināt ilgtspējīgu sabiedrībā balstītu sociālo pakalpojumu attīstību reģionā, uzlabojot sociālo pakalpojumu pieejamību, kvalitāti un atbilstību reģiona iedzīvotāju vajadzībām, 2.1.3.Veicināt sociālo pakalpojumu sinerģiju ar citiem pakalpojumiem |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Pārrobežu sadarbības rezultātā Zemgales plānošanas reģions īstenos Attīstības programmā paredzētās aktivitātes, pašvaldības iegūs starptautisku pieredzi, zināšanas, informāciju, attīstīs preventīvo darbu un integrētus sabiedrībā balstītus sociālos pakalpojumus. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Šis projekts ļaus turpināt iepriekšējā programmēšanas periodā iesākto virzību – attīstīs multifunkcionālos centrus, kuri sniedz integrētus pakalpojumus, apvienojot sociālos, izglītības un kultūras pakalpojumus un sniedzot ieguldījumu bērnu un jauniešu sociālās atstumtības mazināšanā. |
| 10. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Saskaņā ar Reģionālās attīstības likuma 16.1 pantu plānošanas reģioni veic attīstības plānošanas dokumentu izstrādi, koordinē un veicina plānošanas reģiona attīstības pasākumu īstenošanu, uzraudzību un novērtēšanu. Tādējādi projektā plānotās aktivitātes palīdzēs sasniegt Zemgales plānošanas reģiona Attīstības programmā un Rīcības plānā nospraustos mērķus. |
| 11. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | **Vadošais partneris:** Zemgales plānošanas reģions,  **Partneri:** LV - Aizkraukles novads, Bauskas novads, Dobeles novads, Jelgavas novads, Jelgavas valstspilsēta. LT – Jonišķu, Biržu un Rokišķu pašvaldības |
| 12. | **Finansējuma avots** (fonds) | Interreg Latvia - Lietuva programma 2021.-2027. gadam (ERAF) |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 625 000, 00 EUR |
| **Projekta idejas iesniedzēja budžeta daļas kopsumma projektā** (EUR), no tā: | 125 000, 00 EUR |
| Programmas līdzfinansējuma daļa (EUR) | 100 000,00 EUR (80%) |
| Pašu līdzfinansējuma daļa (EUR) | 25 000,00 EUR (20%) |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 25 000,00 EUR (20%) |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 25 000,00 EUR |
| 14. | Indikatīvais projekta ī**stenošanas laiks** (no - līdz) | 2024. gada 1.ceturksnis – 2026. gada 1.ceturksnis (24 mēneši) |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Projekta rezultātu uzturēšana tiks nodrošināta no Zemgales Plānošanas reģiona budžeta līdzekļiem. |
| 16. | **Projekta aktualitāte citiem plānošanas reģioniem** (norāda informāciju, kā projekta izstrādes laikā tika iesaistīti citi plānošanas reģioni (piemēram, informēti par plānoto projektu, iesaistīti kopīgā darba grupā u.tml.) un vai tie plāno vai neplāno izmantot projekta rezultātus savā reģionā) | Informēti pārējie plānošanas reģioni par plānoto projektu un iespējām izmantot projekta rezultātus savā reģionā pēc projekta noslēguma. |

Izpilddirektors V. VEIPS