Pielikums

ZPRAP 21.02.2023. lēmumam Nr.91., prot Nr.19.

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienības, padotības iestādes, plānošanas reģiona un kapitālsabiedrības**, kas iesniedz projekta ideju izskatīšanai IPIK, **nosaukums** | Zemgales plānošanas reģions |
| 2. | **Projekta** **nosaukums latviešu un angļu valodā**, ja projekta valoda būs angļu valoda | * Bioloģiskās daudzveidības un zili-zaļās infrastruktūras uzlabošana * Enhancement of biodiversity and blue-green infrastructure |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Uzsākta projekta izstrāde |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | * Interreg VI-A Latvijas-Lietuvas programma 2021.-2027.gadam/ Interreg VI-A Latvia–Lithuania Programme 2021–2027 * Pieteikumu iesniegšanas termiņš ir 2022.gada 28.novembris līdz 2023.gada 29.marts pl.17:00. * <https://latlit.eu/calls-for-proposals/> |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | **Projekta mērķis:**  Aizsargāt un atjaunot pārrobežu bioloģisko daudzveidību, aizsargāt dabas vērtības, kā arī uzlabot zaļo teritoriju savienojamību un samazināt cilvēka radīto piesārņojumu tajās, izveidojot mazo formu zilo un zaļo infrastruktūru.  **Projekta mērķa grupa:**  Iedzīvotāji, zemju īpašnieki, skolēni, pašvaldības.  **Darbības un pasākumi, kas paredzēti projekta mērķa un mērķgrupas sasniegšanai:**   1. Invazīvo svešzemju sugu pārvaldības uzlabošana:    * pārvaldības plānu izstrāde pašvaldību un reģionāla mērogā;    * ierobežošanas un izskaušanas pasākumi pilotteritorijās;    * informatīvi semināri zemju īpašniekiem, iedzīvotājiem un skolēniem;    * teritorijas uzturēšanas aprīkojuma iegāde. 2. Zili-zaļās infrastruktūras pilnveidošana dabas teritorijās un teritorijas pie ūdeņiem, lai mazinātu cilvēka radīto negatīvo ietekmi un informētu sabiedrību par dabas vērtībām:    * gājēju laipas,    * soliņi,    * atkritumu urnas,    * pludmales pārģērbšanas kabīne,    * pontonu tilts,    * interaktīvi un informatīvi stendi par dabu. 3. Ainavu koncepta izstrāde pašvaldībā. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Projekta rezultāti:**   * Iegūta pieredze no ārpus Programmas teritorijas par invazīvo svešzemju sugu pārvaldību; * Iegādāts aprīkojums cīņai ar invazīvām svešzemju sugām (speciālais apģērbs darbam ar latvāņu apkarošanu, zāles pļāvējs); * Izstrādāti pašvaldību invazīvo sugu pārvaldības plāni; * Izstrādāts pētījums par invazīvo svešzemju sugu ienākšanas un izplatības ceļiem Zemgales, Šauļu un Panevēžu reģionā ar rīcības plānu par galveno ienākšanas un izplatības ceļu ietekmes mazināšanu pārrobežu teritorijā; * Testētas invazīvo svešzemju sugu ierobežošanas un izskaušanas metodes pilotteritorijās; * Uzlabota sabiedrības izpratne par invazīvajām svešzemju sugām, to ietekmi un iznīcināšanas paņēmieniem; * Pilnveidota infrastruktūra dabas teritorijās un teritorijas pie ūdeņiem, lai mazinātu cilvēka radīto negatīvo ietekmi un informētu sabiedrību par dabas vērtībām – gājēju laipas, soliņi, atkritumu urnas, pludmales pārģērbšanas kabīne, pontonu tilts, interaktīvi un informatīvi stendi par dabu. * Izstrādāts pašvaldības ainavas koncepts. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām un tml.), t.sk., **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu** | **Projekts atbilst šādiem attīstības plānošanas dokumentiem:**   * Zemgales plānošanas reģiona Attīstības Programmas 2021-2027 5.prioritātes “Klimata pārmaiņas, vide un aprites ekonomika”, rīcības virziena 5.2. ”Bioloģiskās daudzveidības saglabāšana, zaļās infrastruktūras veidošana” rīcībām 5.2.4., 5.2.3. un 5.2.2., kā arī rīcības virziena 5.3. “Pielāgošanās klimata pārmaiņām un to mazināšana” rīcībai 5.3.1. * Nacionālā attīstības plāna 2021.-2027.gadam prioritātes “Kvalitatīva dzīves vide un teritoriju attīstība” rīcības virzienam “Daba un vide – “Zaļais kurss””.   **Projekta rezultāti tiks izmantoti:**  Iegādāto aprīkojumu izmantos pašvaldību speciālisti, lai uzturētu zaļās teritorijas un apkarotu invazīvās svešzemju sugas tajās.  Sagatavotie reģionāla un vietēja rakstura plānošanas dokumenti invazīvo svešzemju sugu pārvaldības jomā tiks izmantoti reģionālajā un pašvaldību līmeņu plānošanā. Invazīvo svešzemju sugu pārvaldības plānus varēs izmantot pašvaldību iedzīvotāji, lai iepazītos ar ierobežošanas metodēm, kā cīnīties ar invazīvam svešzemju sugām savos īpašumos. Pilnveidoto zili-zaļo infrastruktūru tiešā veidā izmantos iedzīvotāji. Izstrādāto ainavas konceptu izmantos pašvaldība savā plānošanas darbā, lai attīstītu pilsētvidi, ainaviski un bioloģiski vērtīgas teritorijas tajā. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Projekta rezultātā tiks uzlabotas Zemgales plānošanas reģiona darbinieku un iedzīvotāju zināšanas par invazīvo svešzemju sugu pārvaldības jautājumiem. Zemgales plānošanas reģions kā projekta idejas iesniedzējs pētījuma rezultātā uzlabos informatīvo bāzi par invazīvajām svešzemju sugām reģionā un tā Lietuvas pierobežas teritorijās, kas dos iespēju papildināt reģiona plānošanas dokumentus nākotnē ar nepieciešamajām rīcībām, lai veiksmīgi īstenotu invazīvo svešzemju sugu pārvaldību Zemgales plānošanas reģionā. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | * Šis projekts sasaucas ar Zemgales plānošanas reģiona īstenošanā esošo Interreg Europe programmas projektu Nr. “Eiropas bioloģiskas daudzveidības aizsardzība no invazīvām svešzemju sugām”/ “Protecting European Biodiversity from Invasive Alien Species” (INVALIS), 06.2018.-05.2023., kura ietvaros tika uzlaboti nacionāla līmeņa politikas plānošanas dokumenti invazīvo sugu pārvaldības jomā Latvijā, notika sadarbība ar valsts, pašvaldību un zinātniskajām institūcijām.   Šī projekta ietvaros plānots invazīvo sugu pārvaldības jautājumus pārnest reģionālajā un pašvaldību līmenī, ļaujot īstenot valstī nospraustos mērķus šajos jautājumos jau daudz pietuvinātāk pašvaldību un iedzīvotāju līmenim, kur pavisam praktiski jārisina šīs problēmsituācijas.   * Šis projekts sasaucas arī ar Zemgales plānošanas reģiona īstenoto Interreg V-A Latvija-Lietuva Programmas 2014 – 2020 projektu Nr.LLI-291 “Zaļās infrastruktūras pilnveidošana zemieņu upju ainavā”/ “Enhancement of Green Infrastructure in the Landscape of Lowland Rivers” (ENGRAVE), 05.2018.-04.2020. Projekta ietvaros tika izstrādātas Valdīnijas lokālo ainavu plānošanai, Svētes upes atveseļošanas plāns, Bauskas pilsētas upju ainavas un zaļās infrastruktūras tematiskais plānojums, Zaļās infrastruktūras saglabāšanas, labiekārtošanas un attīstības plāns pie Apaščias un Agluonas upēm Biržu pilsētā un Širvenas ezeram Biržu rajonā, kā arī Zemgales reģionālais ainavas un zaļās infrastruktūras plāns. ENGRAVE projektā izstrādātās vadlīnijas lokālo ainavu plānošanai ir pamats ainavu koncepta izstrādei šajā projektā. |
| 10. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Zemgales plānošanas reģions nodrošinās Reģionālās attīstības likumā noteikto funkciju: Izstrādāt un īstenot projektus reģionālās attīstības atbalsta pasākumu ietvaros.  Projektā plānotās aktivitātes palīdzēs sasniegt Zemgales plānošanas reģiona Attīstības programmā nospraustos mērķus.  Projekta ietvaros tiks nodrošināta Zemgales plānošanas reģiona un pašvaldību iesaistīto jomu speciālistu zināšanu uzlabošana.  Projekta ieviešanas gaitā tiks attīstīta sadarbība ar zinātniekiem un dabas aizsardzības institūcijām un speciālistiem Latvijā un Lietuvā. |
| 11. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | Vadošais partneris, projekta idejas iesniedzējs:   * Zemgales plānošanas reģions, Latvija   Partneri:   * Aizkraukles novada pašvaldība, Latvija * Bauskas novada pašvaldība, Latvija * Biržu rajona pašvaldība, Lietuva * Žemaitijas aizsargājamo teritoriju direkcija, Lietuva |
| 12. | **Finansējuma avots** (fonds) | Interreg VI-A Latvijas-Lietuvas programma 2021.-2027.gadam |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 750 000,00 |
| **Projekta idejas iesniedzēja budžeta daļas kopsumma projektā** (EUR), no tā: | 150 000,00 |
| Programmas līdzfinansējuma daļa (EUR) | 120 000,00 |
| Pašu līdzfinansējuma daļa (EUR) | 30 000,00 |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 30 000,00 |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 150 000,00 |
| 14. | Indikatīvais projekta ī**stenošanas laiks** (no - līdz) | 2024.gada janvāris – 2025.gada decembris |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Papildus izmaksas projekta rezultātu uzturēšanai nav nepieciešamas. |
| 16. | **Projekta aktualitāte citiem plānošanas reģioniem** (norāda informāciju, kā projekta izstrādes laikā tika iesaistīti citi plānošanas reģioni (piemēram, informēti par plānoto projektu, iesaistīti kopīgā darba grupā u.tml.) un vai tie plāno vai neplāno izmantot projekta rezultātus savā reģionā) | Citi plānošanas reģioni tika informēti par šāda projekta koncepta izstrādi, partnerību, tika sniegts īss projekta apraksts.  Tiem būs iespēja pārņemt testētās invazīvo svešzemju sugu ierobežošanas un apkarošanas metodes arī savās pašvaldībās. |

ZPR izpilddirektors V. VEIPS